На основу члана 25. став 3. Закона о буџетском систему („Службени гласник РС“, бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 – др. закон , 103/2015 и 99/2016) и члана 94. Став 1. Статута Града Врања (бр. 3/2018,10/2018 и 18/2018.) , Скупштина Града Врања, на седници дана 26.12.2018. године , донела је

**О Д Л У К У**

**О УТВРЂИВАЊУ ПРИХОДА КОЈИ ПРИПАДАЈУ ГРАДУ, ОДНОСНО ГРАДСКОЈ ОПШТИНИ ВРАЊСКА БАЊА У 2019. ГОДИНИ**

Члан 1.

Овом Одлуком утврђује се расподела прихода између града Врања и градске општине Врањска Бања у 2019. години.

Члан 2.

Приходи који по Закону о финансирању локалне самоуправе припадају граду, распоређују се Граду и градској општини Врањска Бања на следећи начин:

1. Граду Врању припадају приходи:

- порез на зараде;

- порез на доходак грађана и то на:

- приходе од самосталних делатности;

- приходе од давања у закуп покретних ствари;

- порез на земљиште;

- порез на приходе од осигурања лица;

- порез на друге приходе;

- остали порези на доходак у складу са Законом;

- порез на имовину;

- порез на наслеђе и поклон;

- порез на пренос апсолутних права;

- комунална такса за држање моторних друмских и прикључних возила, осим пољопривредних возила и машина;

- накнада за промену намене обрадивог пољопривредног земљишта;

- накнада за загађивање животне средине;

- накнада од емисије SО², NО² прашкастих материја и одложен отпад;

- боравишна такса;

- посебна накнада за заштиту и унапређење животне средине;

- комунална такса за истицање фирме на пословном простору;

- приходи по основу донација Граду;

- текући трансфери од других нивоа власти у корист нивоа градова;

- капитални трансфери од других нивоа власти у корист нивоа градова;

- камате на средства консолидованог рачуна трезора града;

- дивиденде буџета градова;

- приходи од давања у закуп, односно на коришћење непокретности у државној својини које користе градови и индиректни корисници њиховог буџета;

- приходи од закупнине за грађевинско земљиште у корист нивоа градова;

- доприноси за уређивање грађевинског земљишта;

- приходи које својом делатношћу остваре органи и организације градова;

- приход од новчаних казни за прекршаје у корист нивоа градова;

- текући добровољни трансфери од физичких и правних лица у корист нивоа градова

- мешовити и неодређени приходи;

- приходи од новчаних казни за саобраћајне прекршаје;

- остале локалне комуналне таксе;

- други приходи и примања града утврђени Законом.

2. Градској општини Врањска Бања припадају следећи приходи остварени на територији градске општине:

- локалне комуналне таксе утврђене одлуком Скупштине града Врања које се остваре на територији градске општине и то:

1) Комунална такса за држање средстава за игру;

2) Комунална такса за истицање фирме ван пословних просторија;

3) Накнада за коришћење слободних површина за кампове или друге објекте

привременог коришћења;

5) Накнада за заузеће јавне површине грађевинским материјалом

- новчане казне изречене у прекршајном поступку за прекршаје прописане актом Скупштине општине, као и одузета имовинска корист у том поступку;

- накнада за коришћење минералних сировина;

- камата на средства општина депонована код банака;

- приходи које својом делатношћу остварују општински органи,

организације и службе;

- приходи по основу донација општини;

- накнада за коришћење природног лековитог фактора;

- остали приходи у корист нивоа градске општине.

Члан 3.

Град Врање уступа део прихода од пореза на зараде, пореза на приходе од самосталних делатности, пореза на имовину и пореза на друге приходе градској општини Врањска Бања и то:

|  |  |  |  |  |
| --- | --- | --- | --- | --- |
| Општина | 711110 - Порез на зараде | 711120 - Порез на приходе од самосталних делатности | 711190 – Порез на друге приходе | 713120 - Порез на имовину |
| Врањска Бања | 2% | 1,5% | 1,5% | 1,5% |

Члан 4.

Трансферна средства утврђена Одлуком о буџету Града Врања за 2019. годину у укупном износу од 80.000.000,00 динара преносе се градској општини Врањска Бања месечно на рачун прописан за уплату текућих трансфера од других нивоа власти, у висини једне дванаестине утврђеног износа, сразмерно остварењу текућих прихода и примања и то у проценту остварења прихода за претходни месец у односу на планирану дванаестину, а на основу решења градоначелника о преносу средства.

Изузетно од става 1. уколико динамика реализације комуналног програма захтева другачији пренос средства утврђеног у овом члану, средства се могу преносити месечно и у другом износу у односу на једну дванаестину укупног износа.

Члан 5.

Градска општина Врањска Бања може у 2019. години да планира укупна средства потребна за исплату плата запослених у складу са Законом о буџетском систему („Службни гласник РС“,бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 – др. закон , 103/2015 и 99/2016) и Упутством Министарства финансија.

Градска општина не може засновати радни однос на неодређено и одређено време, нити ангажовати лица по основу уговора о делу и уговора о обављању привремених и повремених послова у 2019. години, без претходне сагласности Градоначелника и мишљења Одељења за буџет и финансије.

Уколико средства за плате запослених у градској општини не буду планирана и исплаћивана на начин утврђен у ставу 1. овог члана, Градоначелник ће донети решење о привременој обустави преноса средстава градској општини Врањска Бања.

О привременој обустави преноса средстава градоначелник доставља обавештење председнику градске општине, у којем наводи разлоге за обуставу преноса средстава.

Привремена обустава преноса средстава траје до отклањања неправилности утврђених при планирању или исплати средстава за плате запослених у градској општини.

Члан 6.

Уколико се у току године пренесу нове надлежности градској општини обим додатних средстава обезбедиће се у складу са Законом о буџетском систему.

Члан 7.

Одлука ступа на снагу даном објављивања у "Службеном листу града Врања", а примењује се од 01.01.2019. године.

**СКУПШТИНА ГРАДА ВРАЊА**

**26.12.2018.године, број: 40-1022-2018-10**

**ПРЕДСЕДНИК СКУПШТИНЕ**

**Дејан Тричковић спец. двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**