На основу члана 60. Закона о пољопривредном земљишту („Службени гласник Републике Србије”, брoj 62/2006, 65/2008 – др закон и 41/2009, 112/2015 и 80/2017), чл. 32. Закона о локалној самоуправи (“Сл.гласник РС”, број 129/2007, 83/2014 – др.закон, 101/2016 и 47/2018) и члана 32. Статута града Врања („Службени гласник града Врања“, број 18/118), Скупштина града Врања, на седници одржаној 26.12.2018. године, донела је

**Р Е Ш Е Њ Е**

**О ОБРАЗОВАЊУ СТРУЧНЕ КОМИСИЈЕ ЗА ИЗРАДУ ГОДИШЊЕГ ПРОГРАМА ЗАШТИТЕ, УРЕЂЕЊА И КОРИШЋЕЊА ПОЉОПРИВРЕДНОГ ЗЕМЉИШТА**

Члан 1.

Образује се стручна Комисија за израду Годишњих програма заштите, уређења и коришћења пољопривредног земљишта града Врања (у даљем тексту: Комисија).

Члан 2.

Комисију чини председник, заменик председника и пет чланова, и то:

***председник Комисије****:*

-**Небојша Младеновић,** члан Градског већа за ресор - пољопривреда, агроекономија и развој села,

***заменик председника Комисије***:

- **Небојша Поповић**, дипл.инг.пољопривреде, радник Градске управе;

***чланови Комисије****:*

1. **Јелена Пејковић,** секретар Градског већа,

2. **Бојана Величков**, дипл.инг.пољопривреде, радник Градске управе;

3. **Александар Ђорђевић,** дипл.инг.пољопривреде, радник Градске управе;

4. **Лепомир Савић**, дипл.инг.електр., радник градске управе;

5. **Мирослав Стаменковић**, геометар, радник градске управе;

Члан 3.

Задатак Комисије је да израђује предлоге Годишњих програма заштите, уређења и коришћења пољопривредног земљишта за 2019. годину, као и за наредне године док истој траје мандат, а којима ће се утврђивати врста и обим радова које треба извршавати, динамике извођења радова и улагања средстава, посебно подаци који се односе на пољопривредно земљиште у државној својини утврђени чланом 60. Закона о пољопривредном земљишту.

Члан 4.

Мандат Комисије траје четири године и иста је дужна да предлоге годишњих програма из члана 3. овог Решења изради благовремено, за исте прибави сагласност надлежног Министарства, те их доставља Скупштини града Врања на разматрање.

Члан 5.

Административно техничке послове за потребе Комисије обављаће Одељење за привреду и економски развој.

Члан 6.

Решење ступа на снагу даном доношења и објавиће се у „Службеном гласнику града Врања“.

**СКУПШТИНА ГРАДА ВРАЊА,**

**26.12.2018. године, број:02-251/2018-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**